b'\n_START_ARTICLE_\nSami Aalto\n_START_PARAGRAPH_\nSami Aalto (s. 1980 Turku) on suomalainen telinevoimistelija, joka edustaa Turun Urheiluliittoa. H\xc3\xa4nt\xc3\xa4 valmentaa Andrei Pop._NEWLINE_Aalto aloitti voimisteluharrastuksen 9-vuotiaana, ja nousi maajoukkueeseen vuonna 2001. Vuoden 2004 EM-kilpailuissa Aalto oli moniottelun 16:s. Vuonna 2005 h\xc3\xa4n selviytyi maailmancupin osakilpailun finaaliin permannolla ollen lopputuloksissa seitsem\xc3\xa4s. Samana vuonna h\xc3\xa4n selviytyi MM-kilpailujen moniottelun finaaliin ollen lopputuloksissa 18:s. Vuoden 2009 EM-kilpailuissa Aalto voimisteli moniottelun finaaliin, jossa sijoittui 14:nneksi. Saman vuoden MM-kisoissa Aalto oli moniottelun karsinnan 37:s. Berliinin EM-kilpailuissa 2011 Aalto oli kuusiottelun 33:s pistein 81,175._NEWLINE_Aalto on voittanut urallaan 15 Suomen-, 8 Pohjoismaiden- ja 11 Pohjois-Euroopan mestaruutta. SM-mitaleita Aallolla on yli 50 kappaletta. Moniottelun Suomen mestaruuden Aalto on voittanut enn\xc3\xa4tykselliset kahdeksan kertaa.'